Downloaded from YTS.MX
Official YIFY movies site: YTS.MX
‫- לוכד העכברושים -‬
‫- כתב העת חדשות "היום" -‬
‫אחר הצהריים בא איש העכברושים לתחנת הדלק.‬
‫הוא התגנב בכביש הגישה בצעדים רכים וחשאיים.‬
‫כפות רגליו לא השמיעו שום רעש על החצץ.‬
‫הוא תלה תרמיל צבאי על כתף אחת.‬
‫הוא לבש מעיל קורדרוי מיושן‬ ‫עם כיסים גדולים.‬
‫מכנסי הקורדרוי נקשרו סביב הברכיים‬ ‫בפיסות חוט לבן.‬
‫שלום?‬ ‫-כן?‬
‫סוכן מכרסמים.‬
‫עיניו הקטנות והכהות סרקו בחופזה את השטח.‬
‫איש העכברושים?‬ ‫-זה אני.‬
‫הוא היה צנום ומחוספס, פניו מחודדות‬
‫ושתי שיניו המצהיבות מעישון‬
‫בלטו מהלסת העליונה על השפה התחתונה.‬
‫אוזניו היו עגולות ודקות,‬ ‫והיו ממוקמות קרוב לעורפו.‬
‫העיניים היו שחורות כמעט,‬
‫אבל כשהן הביטו בך, היה בהן הבזק צהבהב.‬
‫באת במהירות.‬ ‫-הוראות מיוחדות ממשרד הבריאות.‬
‫משרד הבריאות? וכעת תלכוד את כל העכברושים?‬
‫כן.‬ ‫-איך?‬
‫כן. איך?‬
‫תלוי בסוג העכברושים ובמקומם.‬ ‫שיטות שונות לעכברושים שונים.‬
‫במלכודות, אני מניח.‬ ‫-מה?‬
‫במלכודות.‬ ‫-מלכודות?‬
‫איש העכברושים נחר.‬
‫לא תלכוד כך עכברושים. הם לא ארנבים.‬
‫הוא הרים את פניו לגובה,‬
‫רחרח את האוויר‬ ‫באף שזע בצורה מורגשת מצד לצד.‬
‫העכברושים חכמים.‬ ‫כדי ללכוד אותם צריך להכיר אותם.‬
‫צריך להכיר עכברושים בעבודה הזאת.‬
‫אתם יודעים מה הם עושים? הם מתבוננים בך.‬
‫בזמן שאתה נערך להדביר אותם,‬
‫הם מתבוננים בך.‬
‫זו לא עבודה בביוב, נכון?‬
‫לא, זו לא עבודה בביוב.‬
‫העבודות בביוב בעייתיות.‬ ‫-באמת? איני חושב כך.‬
‫אינך חושב, מה? נראה אותך עובד בביוב.‬
‫איך בדיוק תיגש לזה, הייתי רוצה לדעת.‬
‫ארעיל אותם, אני מניח.‬
‫איפה בדיוק תשים רעל? אם יורשה לי לשאול.‬
‫בתוך הביוב?‬
‫איש העכברושים זרח בניצחון.‬
‫כן, ידעתי, "בתוך הביוב".‬
‫ברור לך מה יקרה אז. הוא יישטף לגמרי.‬
‫כל הרעל שלך. הביוב דומה לנהר.‬
‫טוב, אז מה היית עושה,‬ ‫איש עכברושים, בעבודה בביוב?‬
‫איש העכברושים צעד צעד קדימה.‬
‫קולו נהיה כמוס וחשאי,‬
‫קולו של אדם שחושף סודות מקצועיים מופלאים.‬
‫פועלים על בסיס ההבנה‬ ‫שעכברוש הוא חיה שמכרסמת, אתה מבין?‬
‫כל מה שתיתן להם, הם מכרסמים.‬
‫אז כשיש לך עבודה בביוב, מה תעשה?‬
‫קולו היה רך וצרוד כמו של צפרדע מקרקרת,‬
‫והיה נדמה שהוא מבטא את כל מילותיו‬ ‫בסיפוק מלא עונג,‬
‫כאילו טעמן נעים בלשון.‬
‫יורדים לביוב‬
‫ולוקחים שקיות נייר חומות מצויות‬
‫מלאות באבקת גבס ליציקה. ותו לא.‬
‫ואז תולים אותן מגג הביוב,‬
‫כך שהן מיטלטלות בלי לגעת במים.‬
‫בגובה כזה שעכברוש יגיע אליהן.‬
‫קלוד האזין, מרותק.‬
‫העכברוש שוחה לתומו בביוב,‬ ‫רואה את השקית ועוצר.‬
‫הוא מרחרח אותה. הריח לא רע.‬
‫מה הוא עושה?‬ ‫-מכרסם אותה.‬
‫זהו זה! הוא מתחיל‬ ‫לכרסם את השקית והשקית נקרעת,‬
‫ופיו של העכברוש מתמלא בגבס על כל טרחתו.‬
‫נו?‬
‫נו, זה גומר אותו.‬
‫הוא מת?‬ ‫-שובק חיים.‬
‫גבס ליציקה…‬ ‫-הוא מתנפח כשמרטיבים אותו.‬
‫הוא נכנס לו לקנה הנשימה ומתנפח מייד,‬
‫כך שהוא מת מהר יותר מכל דבר בעולם.‬
‫לכן צריך להכיר עכברושים.‬
‫איש העכברושים קרן מגאווה ערמומית.‬
‫הוא חיכך את אצבעותיו הדקיקות‬ ‫והרים את ידיו אל פניו.‬
‫נו, איפה העכברושים?‬
‫המילה "עכברושים"‬ ‫יצאה מפיו בצליל עשיר ופירותי‬
‫כאילו הוא מגרגר חמאה מומסת.‬
‫שם, בערמת החציר שמעבר לכביש.‬
‫לא בפנים?‬ ‫-לא. אך ורק בערמת החציר.‬
‫אני מתערב שהם גם בפנים,‬ ‫במזון שלכם, מפיצים מחלות וחוליים.‬
‫יש פה חולי?‬ ‫-הוא נעץ מבט בי ואז בקלוד.‬
‫כולם בריאים.‬ ‫-בטוח?‬
‫בטוח.‬ ‫-אין לדעת.‬
‫הוא נטל לעצמו סמכות של שליח בריאות הציבור,‬
‫והתאכזב קשות שלא סבלנו מהמגפה השחורה.‬
‫אף על פי כן, העכברושים בערמת החציר.‬ ‫איך בכוונתך לסלק אותם?‬
‫איש העכברושים חייך חיוך ערמומי מלא שיניים.‬
‫הוא הושיט יד לתרמיל שלו ושלף פחית גדולה,‬
‫אותה אמד בידיו בעודו מדבר.‬
‫רעל. רעל מיוחד. רעל קטלני.‬
‫נאסרים לשישה חודשים אם נתפסים עם כף מזה.‬
‫יש פה כמות שמספיקה להרוג מיליון אנשים.‬
‫רוצה לראות?‬ ‫-כן, בבקשה.‬
‫הוא לקח מטבע מכיסו ופתח את המכסה.‬
‫הנה הוא.‬
‫הוא דיבר בחיבה, באהבה כמעט,‬ ‫על החומר והושיט אותו, שקלוד יראה.‬
‫זה תירס או שעורה?‬
‫שיבולת שועל שספוגה ברעל קטלני.‬
‫שמים גרגר אחד בלבד בפה‬ ‫ומתים בתוך שלוש דקות.‬
‫אני לא מוריד עין מהפחית הזאת.‬
‫הוא ליטף את הפחית וניער אותה קלות…‬
‫כך שגרגרי שיבולת השועל רשרשו קלות בפנים.‬
‫אבל לא היום, זה לא לעכברושים.‬ ‫הם ממילא לא יאכלו.‬
‫לכן צריך להכיר עכברושים.‬ ‫העכברושים חשדנים. חשדנים להחריד.‬
‫אז היום הם יקבלו שיבולת שועל טעימה ונקייה,‬
‫שלא תזיק להם בשום אופן.‬
‫היא רק תשמין אותם, ומחר שוב אותו דבר.‬
‫וכך למחרת ולמחרת.‬
‫וזה יהיה כה טעים, שכל העכברושים מהמחוז‬
‫יתקבצו בקרוב.‬
‫חכם מאוד.‬
‫צריך להיות חכם בעבודה הזאת,‬ ‫חכם יותר מעכברוש.‬
‫וזה אומר משהו.‬
‫"עליך להיות כמעט עכברוש בעצמך", אמרתי.‬
‫זה נפלט לי לפני שעצרתי את עצמי,‬
‫ולא ממש הצלחתי להתאפק,‬ ‫כי הבטתי באיש באותה עת.‬
‫אבל הייתה לזה השפעה מפתיעה.‬
‫זהו זה!‬ ‫-הוא זעק.‬
‫עכשיו קלטת, עכשיו אמרת משהו נכון.‬
‫על לוכד עכברושים טוב‬ ‫להידמות לעכברוש יותר מכל דבר אחר.‬
‫חכם יותר מעכברוש אפילו,‬
‫ולא קל להיות כזה, תשמעו לי.‬
‫בואו נתקדם. אין לי יום שלם.‬
‫הליידי לאונורה בנסון‬ ‫ביקשה אותי בדחיפות באחוזה.‬
‫גם לה יש עכברושים?‬
‫לכולם יש עכברושים.‬
‫איש העכברושים דשדש לו במורד הסמטה.‬
‫צורת ההליכה שלו דמתה כל כך לעכברוש,‬ ‫שהיא עוררה תהיות.‬
‫הדשדוש האיטי, העדין כמעט,‬ ‫עם כיפוף רב בברכיים,‬
‫ושום רעש לא נשמע מצעדיו על החצץ.‬
‫הוא דילג בקלילות מעל השער לשדה,‬ ‫וצעד מהר סביב ערמת החציר,‬
‫תוך פיזור חופנים משיבולת השועל על הקרקע.‬
‫למחרת הוא שב וחזר על התהליך.‬
‫ביום שלמחרת הוא בא שוב,‬ ‫ופעם נוספת ביום שאחריו,‬
‫ולבסוף, ביום הרביעי,‬ ‫הוא הניח שיבולת שועל מורעלת,‬
‫אבל הוא לא פיזר אותה. לחלופין,‬ ‫הוא מיקם בזהירות ערמות קטנות‬
‫בפינות של ערמת החציר.‬
‫יש לכם כלב?‬ ‫-כן.‬
‫אם תרצו שהוא ימות מוות מזוויע בייסורים,‬ ‫תכניסו אותו מהשער הזה.‬
‫למחרת הוא בא לאסוף את המתים.‬
‫תביאו לי שק ישן. אזדקק לו כדי להכניס אותם.‬
‫הוא היה מרוצה ומלא חשיבות עצמית כעת,‬ ‫עיניו השחורות זרחו מגאווה.‬
‫הוא עמד להציג את התוצאות המסחררות‬ ‫של השלל שלו בפני הקהל.‬
‫קלוד הביא שק ושלושתנו חצינו את הכביש.‬
‫איש העכברושים שוטט סביב ערמת החציר,‬
‫רכן כדי לבחון אחת מערמות הרעל הקטנות.‬
‫משהו לא תקין פה.‬ ‫-הוא מלמל.‬
‫קולו היה רך וכעוס.‬
‫הוא דשדש לו לערמה אחרת‬ ‫וירד על ברכיו כדי לבדוק מקרוב.‬
‫משהו פה ממש לא תקין.‬ ‫-מה הבעיה?‬
‫הוא לא ענה,‬ ‫אבל היה ברור שהעכברושים לא נגעו בפיתיון.‬
‫"יש פה עכברושים חכמים מאוד", אמרתי.‬
‫איש העכברושים התעצבן ממש‬
‫וזה ניכר בפניו וסביב אפו,‬ ‫ולפי הצורה שבה שתי השיניים הצהובות‬
‫ננעצו בעור של שפתו התחתונה.‬
‫אל תקשקש לי.‬ ‫-הוא אמר והביט בי.‬
‫אין שום בעיה בעכברושים הללו,‬ ‫אלא שמישהו מאכיל אותם.‬
‫הם קיבלו משהו עסיסי למאכל, והרבה ממנו.‬
‫שום עכברוש בעולם לא יסרב לשיבולת שועל,‬ ‫אלא אם הבטן שלו מתפקעת.‬
‫איש העכברושים הסתובב בזעף.‬
‫הוא שוב כרע ברך והחל לגרוף‬ ‫את שיבולת השועל המורעלת ביעה קטן,‬
‫תוך שהוא שופך אותו בזהירות בחזרה לפחית.‬
‫כשהוא סיים, שלושתנו חצינו בחזרה את הכביש.‬
‫איש העכברושים עמד ליד משאבת הדלק,‬
‫איש עכברושים די עלוב וצנוע,‬
‫שפרצופו החל לקבל הבעה מהורהרת.‬
‫הוא התכנס פנימה בגלל כישלונו,‬
‫עיניו מצועפות ומרושעות,‬
‫הלשון הקטנה מבצבצת‬ ‫לצד שתי השיניים הצהובות.‬
‫הוא הרים אליי מבט, הצצה חפוזה וחשאית,‬
‫ואז אל קלוד.‬
‫קצה אפו התעוות, תוך רחרוח האוויר.‬
‫הוא התרומם מעלה ומטה כמה פעמים‬ ‫על הבהונות ונע קלות.‬
‫ובקול רך… רך וחשאי, הוא אמר…‬
‫אתם רוצים לראות משהו?‬
‫היה ניכר שהוא מנסה להציל את המוניטין שלו.‬
‫מה?‬ ‫-אתם רוצים לראות משהו מדהים?‬
‫הוא הכניס את ידו הימנית‬ ‫לכיס העמוק והנסתר במעילו,‬
‫והוציא עכברוש חי גדול,‬ ‫בו הוא אחז בחוזקה באצבעותיו.‬
‫אלוהים אדירים!‬
‫זהו זה. אתם רואים?‬
‫הוא רכן קמעה ומתח את צווארו קדימה,‬
‫נעץ בנו מבטים‬ ‫והחזיק בעכברוש חום עצום בידיו,‬
‫כשאצבע ואגודל‬ ‫מייצרות עיגול הדוק סביב צוואר היצור,‬
‫שיתק את ראשו בנוקשות, שלא יסתובב וינשוך.‬
‫יש לך דרך קבע עכברושים בכיסים?‬
‫תמיד יש עליי עכברוש או שניים איפשהו.‬
‫ובכך הוא הכניס את ידו הפנויה לכיס השני‬ ‫ושלף משהו קטן ולבן…‬
‫זה חמוס?‬ ‫-איש העכברושים גיחך בלחש.‬
‫היה נדמה שהחמוס מכיר אותו‬ ‫ונשאר רגוע בלפיתתו.‬
‫דבר לא יהרוג עכברוש מהר יותר מחמוס.‬
‫הוא קירב את שתי החיות זו לזו מולו,‬
‫כך שאפו של החמוס‬ ‫היה כ-15 ס"מ מפני העכברוש.‬
‫עיניו הקטנות והוורודות של החמוס‬ ‫ננעצו בעכברוש.‬
‫העכברוש נאבק בניסיון להתרחק מהרוצח.‬
‫עכשיו…‬ ‫-הוא אמר.‬
‫תביטו.‬
‫צווארון חולצת החאקי שלו היה פתוח‬
‫והוא הרים את העכברוש והכניס אותו פנימה,‬
‫צמוד לעורו.‬
‫החגורה שלו מנעה מהעכברוש‬ ‫לרדת מתחת למותניו.‬
‫הוא הכניס את החמוס אחריו.‬
‫תכף ומייד הייתה מהומה גדולה בתוך החולצה.‬
‫היה נדמה שהעכברוש מתרוצץ סביב גופו,‬ ‫כשהחמוס רודף אחריו.‬
‫הם רצו סביב שש או שבע פעמים,‬ ‫כשהבליטה הקטנה רודפת אחרי הגדולה,‬
‫משיגה אותה מעט בכל הקפה, הולכת ומתקרבת‬
‫עד שלבסוף, היה נדמה ששתי הבליטות מתאחדות,‬
‫והייתה התגוששות וסדרת צווחות דקות.‬
‫לאורך כל המופע, איש העכברושים עמד ללא ניע,‬
‫בפישוק רגליים, הזרועות משוחררות לצדדיו,‬
‫עיניו הכהות מביטות בשלווה‬ ‫בפניו הקפואים של קלוד.‬
‫לבסוף, הוא הרים את ידו, הכניס אותה לחולצתו‬
‫ושלף את החמוס החוצה.‬
‫בידו השנייה, הוא הוציא את העכברוש המת.‬
‫היו שרידי דם סביב החוטם הלבן של החמוס.‬
‫"אני לא בטוח שזה מוצא חן בעיניי", אמרתי.‬
‫מעולם לא ראית דבר כזה, אני בטוח בזה.‬
‫לא אוכל לומר שראיתי.‬
‫סביר שיום אחד תחטוף נשיכה נבזית בבטן.‬
‫קלוד אמר לו, אבל ניכר שהוא הסתקרן,‬ ‫ואיש העכברושים נהיה שוב שחצן.‬
‫תרצו לראות משהו מדהים בהרבה?‬
‫משהו שבחיים לא תאמינו לו,‬ ‫אלא אם תראו במו עיניכם?‬
‫העפתי בקלוד מבט מלא בחששות.‬
‫כן.‬
‫איש העכברושים החזיר את העכברוש המת‬ ‫לכיס אחד ואת החמוס לאחר.‬
‫אחר כך, הוא הושיט יד לתרמילו ושלף,‬ ‫אם תרצו, עכברוש חי נוסף.‬
‫אלוהים אדירים!‬
‫תמיד יש עליי עכברוש או שניים איפשהו.‬
‫צריך להכיר עכברושים בעבודה הזאת‬
‫ואם רוצים להכיר אותם,‬ ‫הם צריכים להיות איתך.‬
‫זה עכברוש ביבים.‬ ‫עכברוש ביבים קשיש, חכם כמו שד.‬
‫רואים איך הוא מתבונן בי כל הזמן,‬ ‫תוהה מה הדבר הבא שאעשה?‬
‫רואים?‬ ‫-דוחה עד מאוד.‬
‫"מה באמת תעשה?" שאלתי.‬
‫הרגשתי שאת ההדגמה הזאת‬ ‫אוהב עוד פחות מהקודמת.‬
‫תביאו לי חתיכת חוט.‬ ‫-קלוד הביא חתיכת חוט.‬
‫הוא ליפף אותו על רגלו האחורית של העכברוש.‬
‫העכברוש נאבק, אבל הוא אחז בו בחוזקה.‬
‫יש לכם שולחן בפנים?‬
‫"לא נרצה את העכברוש בפנים", אמרתי.‬
‫אני צריך שולחן. או משהו שטוח, בכל אופן.‬
‫ניגשנו למשאבת הדלק,‬ ‫ואיש העכברושים שם את עכברוש הביבים מעליה.‬
‫הוא חיבר את החוט לעמוד,‬ ‫כך שהעכברוש היה קשור כעת.‬
‫בהתחלה, הוא התקפל, בלי לנוע, בחשדנות,‬
‫עכברוש אפור גדול עם עיניים שחורות בוהקות,‬
‫וזנב שדוף שהסתלסל לאורך המשטח המתכתי.‬
‫הוא הפנה את מבטו מהאיש והביט בו מהצד,‬
‫כדי לראות מה הוא יעשה.‬
‫איש העכברושים צעד כמה צעדים לאחור,‬ ‫והעכברוש נרגע מייד.‬
‫הוא ישב על רגליו האחוריות‬
‫והחל ללקק את הפרווה האפורה שעל חזהו.‬
‫אחר כך הוא גרד את חוטמו‬ ‫בשתי רגליו הקדמיות.‬
‫הוא נראה מאוד לא מודאג‬ ‫משאר האנשים שעמדו בסמוך.‬
‫מה תגידו על התערבות קטנה?‬ ‫-אמר איש העכברושים.‬
‫"לא, תודה", אמרתי.‬
‫סתם לכיף. יותר כיף להתערב.‬ ‫-על מה תרצה להתערב?‬
‫אתערב איתכם‬ ‫שאהרוג את העכברוש בלי להשתמש בידיי.‬
‫אשים את ידיי בכיסים ולא אשתמש בהן.‬
‫היה ניכר שאיש העכברושים‬ ‫רצה להרוויח קצת כסף.‬
‫הבטתי בעכברוש שעמד להיהרג‬ ‫והתחלתי לחוש בחילה קלה,‬
‫לא ממש כי עמד להיהרג,‬
‫אלא משום שעמד להיהרג בצורה מיוחדת,‬
‫במידה ניכרת של התלהבות.‬
‫תבעט בו ברגליך.‬ ‫-בלי רגליים.‬
‫בלי זרועות?‬ ‫-בלי זרועות, רגליים או ידיים.‬
‫תשב עליו.‬ ‫-בלי מעיכות.‬
‫בוא נראה.‬ ‫-קודם תתערב איתי על לירה.‬
‫אל תהיה טיפש. למה לתת לך לירה?‬
‫על מה תתערב?‬ ‫-אפס. לא כלום.‬
‫טוב, אז זה לא יקרה.‬
‫הוא העמיד פנים שישחרר את החוט.‬ ‫-על שילינג.‬
‫תחושת הגועל בקיבתי גברה.‬
‫אבל הייתה בעניין משיכה אדירה.‬
‫גיליתי שאני לא מסוגל לעזוב או אפילו לזוז.‬
‫גם אתה?‬ ‫-לא.‬
‫תרצו שאעשה זאת תמורת שילינג?‬
‫אני לא רוצה שתעשה את זה.‬ ‫-איפה הכסף?‬
‫קלוד הניח שילינג על משאבת הדלק.‬
‫הוא הניח שני מטבעות של שישה פני‬ ‫ליד כספו של קלוד.‬
‫התערבנו.‬
‫קלוד ואני זזנו לאחור.‬
‫איש העכברושים צעד קדימה, שם את ידיו בכיסים‬
‫וגופו רכן מהמותניים לעבר העכברוש.‬
‫העכברוש התקפל בבהלה.‬
‫היה נדמה לי שהוא מתכונן לזנק על פני האיש,‬
‫אבל אז הוא החל לסגת,‬
‫וגרר את גופו לאחור בצעדים כפופים ואיטיים‬
‫עד שהחוט התהדק על רגלו האחורית.‬
‫איש העכברושים רכן עוד לעבר העכברוש‬
‫ועקב אחריו הלוך ושוב בפניו ובעיניו. לפתע…‬
‫העכברוש נבהל.‬ ‫-הוא נבהל וזינק הצידה לאוויר.‬
‫החוט משך אותו למעלה במכה‬ ‫שכנראה כמעט נקעה את רגלו.‬
‫הוא שוב התקפל בקצה המשאבה,‬
‫הכי רחוק שהחוט אפשר לו, שערות השפם רועדות,‬
‫הגוף האפור הארוך נוקשה מרוב פחד.‬
‫בשלב הזה, איש העכברושים‬ ‫שוב החל להזיז את פרצופו לאט מאוד,‬
‫יותר ויותר קרוב.‬
‫רציתי לזעוק לו שיפסיק, אבל לא הצלחתי לדבר.‬
‫משהו מאוד לא נעים עמד לקרות,‬ ‫הייתי בטוח בכך.‬
‫משהו זדוני ואכזרי,‬ ‫אבל הייתי חייב לראות את זה כעת.‬
‫לא יותר מאורך זרוע של אדם‬ ‫הפריד בין הפרצופים.‬
‫העכברוש שיטח את גופו במתח ובבעתה.‬
‫גם איש העכברושים היה מתוח,‬
‫אבל במתיחות מסוכנת ופעילה‬ ‫שדמתה לקפיץ מתוח.‬
‫צילו של חיוך פיזז על דל שפתיו.‬
‫ואז, לפתע, הוא הכה‬
‫כמו בהכשת נחש,‬
‫שלח את ראשו קדימה במכה, כאבחת סכין…‬
‫…שמקורה בשרירי הגוף התחתונים…‬
‫…והייתה לי הצצה רגעית לפה, שנפתח לרווחה…‬
‫…ושתי שיניים צהובות…‬
‫…וכל הפרצוף התעוות מהמאמץ לפתוח את הפה.‬
‫לא רציתי לראות יותר מזה.‬
‫עצמתי עיניים וכשפקחתי אותן בחזרה,‬
‫העכברוש היה מת,‬
‫ואיש העכברושים הכניס את הכסף בחזרה לכיסו,‬
‫וירק כדי לנקות את פיו.‬
‫ומזה מכינים שוש.‬
‫דם של עכברושים הוא מרכיב עיקרי‬ ‫שמשמש את יצרני השוקולד להכנת שוש.‬
‫אין שום פסול בטיפת דם של עכברוש.‬
‫אתה פשוט מגעיל.‬
‫אבל זה העניין, תבינו.‬ ‫אכלתם ממנו פעמים רבות.‬
‫ממתקים בגרוש וסוכריות שוש‬ ‫עשויים מדם עכברושים.‬
‫אנחנו לא רוצים לשמוע עוד מילה, תודה.‬
‫מבושל בקדרות ענק, מבעבע ורותח,‬
‫ואנשים בוחשים אותו במוטות ארוכים.‬
‫זה אחד מהסודות הגדולים של יצרני השוקולד,‬
‫ואיש לא יודע את זה.‬ ‫איש חוץ מאנשי העכברושים שמספקים אותו.‬
‫לפתע הוא הבחין שהקהל כבר לא איתו.‬
‫הפרצופים שלנו היו עוינים,‬ ‫נגעלים וסמוקים מכעס.‬
‫הוא עצר והסתובב בלי לומר מילה.‬
‫התבוננו כשהוא השתרך לו לכביש‬ ‫בדשדוש איטי ועדין.‬
‫צעדיו לא השמיעו שום רעש, גם לא בחצץ.‬
‫משונה.‬
‫העכברושים לא אכלו משיבולת השועל המורעלת.‬
‫יש כנראה משהו מזין בערמת החציר.‬
‫בשלהי שנות ה-40,‬ ‫דאל גר בוויסטריה קוטג', אמרשם,‬
‫שם עיסוקו העיקרי היה כתיבת "הכלב של קלוד":‬
‫לקט סיפורים קצרים בהשראת האזור ותושביו.‬
‫"לוכד העכברושים" שייך ללקט זה.‬
‫תרגום כתוביות: תמי יפה‬